Source: http://minprace.tau18.iway.sk/sk/praca-zamestnanost/inspekcia-prace/
Timestamp: 2019-10-18 20:46:52+00:00
Document Index: 16796093

Matched Legal Cases: ['§ 7', '§ 30', '§34', '§ 35', '§37', '§ 38']

Inšpekcia práce - MPSVR SR
Úvod > Práca a zamestnanosť > Inšpekcia práce
Inšpekcia práce je systém štátnych orgánov, ktoré presadzujú dodržiavanie predpisov upravujúcich pracovné vzťahy a pracovné podmienky .
Ministerstvo práce, sociálnych vecí a rodiny SR je ústredný orgán štátnej správy, ktorý zabezpečuje tvorbu a uskutočňovanie štátnej politiky ochrany práce, riadi a kontroluje Národný inšpektorát práce a zodpovedá za výkon inšpekcie práce.
Inšpekcia práce pôsobí :
ako poradenský orgán,
represívne.
Zo všeobecnej pôsobnosti inšpekcie práce sú vyňaté nasledovné taxatívne vymedzené pracoviská:
Colnej správy SR,
a niektoré chránené priestory.
Národný inšpektorát práce je orgán štátnej správy, ktorý zabezpečuje úlohy v oblasti inšpekcie práce s celoslovenskou pôsobnosťou, riadi a kontroluje inšpektoráty práce, zjednocuje a racionalizuje pracovné metódy inšpektorátov práce.
Je aj odvolacím orgánom vo veciach, v ktorých rozhodol inšpektorát práce.
Na webovej stránke Národného inšpektorátu práce sa nachádzajú:
informácie o záležitostiach inšpekcie práce a kontakty na Národný inšpektorát práce a inšpektoráty práce,
informačné letáky o niektorých pracovnoprávnych záležitostiach,
informácie o vysielaní zamestnancov do členských štátov Spoločenstva.
Inšpektoráty práce vykonávajú dozor nad dodržiavaním:
Inšpekciu práce vykonávajú inšpektori práce, ktorí sa pri výkone inšpekcie práce identifikujú preukazom.
Povinnosti zamestnávateľov a fyzických osôb
Zamestnávateľ je povinný inšpektorovi práce pri výkone inšpekcie práce:
predložiť na požiadanie alebo najneskôr v čase zisťovania totožnosti fyzických osôb nachádzajúcich sa na jeho pracoviskách doklady, ktorými preukáže pracovnoprávny vzťah, obdobný pracovný vzťah alebo právny vzťah podľa osobitného predpisu k týmto osobám.
Zamestnávateľ je na požiadanie povinný poskytnúť inšpektorátu práce alebo inšpektorovi práce:
Orgány inšpekcie práce sú v rozsahu svojej pôsobnosti aktívne aj pri tvorbe legislatívy a dohľade nad uvádzaním výrobkov na trh a do prevádzky podľa osobitných predpisov. Ide o dohľad podľa smerníc Európskej únie transponovaných do právneho poriadku Slovenskej republiky.
Ministerstvo práce, sociálnych vecí a rodiny SR je gestorom za prípravu právnych predpisov o bezpečnostných a zdravotných požiadavkách na niektoré výrobky, prevažne vyhradené technické zariadenia.
Národný inšpektorát práce riadi výkon trhového dohľadu na inšpektorátoch práce a realizuje ďalšie úlohy (napr. poskytuje informácie a správy) súvisiace s kontaktom s orgánmi Európskej komisie a členských štátov.
Dohľad vykonávajú inšpektoráty práce (§ 7 ods. 3 zákona č. 125/2006 Z. z.) v rozsahu ustanovenom § 30 zákona č. 264/1999 Z. z. a ďalšími príslušnými zákonmi, nariadeniami vlády SR a nariadeniami Európskeho parlamentu a Rady.
Orgány inšpekcie práce sú orgánmi dohľadu nad bezpečnostnými a zdravotnými požiadavkami nad určenými výrobkami,:
ktoré sú uvádzané na trh alebo do prevádzky, a
ktoré v práci používa zamestnávateľ a fyzická osoba, ktorá je podnikateľom a nie je zamestnávateľom.
Trhový dohľad vykonáva inšpekcia práce na všetkých pracoviskách zamestnávateľov a fyzických osôb, ktoré sú podnikateľmi a nie sú zamestnávateľmi.
Dohľad vykonáva aj na súkromných pozemkoch a v obydliach fyzických osôb, a to aj u výrobcu, splnomocneného zástupcu, dovozcu a distribútora určeného výrobku, a ak ide o určený výrobok uvedený na trh, aj u vystavovateľa na výstavách a veľtrhoch.
Koordinátorom transpozície smerníc Európskej únie o bezpečnostných a zdravotných požiadavkách na výrobky do právnych poriadku Slovenskej republiky i výkonu trhového dohľadu je Úrad pre normalizáciu, metrológiu a skúšobníctvo SR.
Dohľad nad pracovným časom v doprave
Oprávnenia orgánov štátnej správy v oblasti inšpekcie práce (Národný inšpektorát práce, inšpektoráty práce) na úseku tzv. sociálnej legislatívy v doprave upravuje zákon č. 462/2007 Z. z.
Oprávnenia sa týkajú kontrol na cestách i v dopravných firmách zameraných najmä na denné a týždenné časy jazdy, prestávky v práci, doby denného a týždenného odpočinku, uchovávanie záznamových listov a karty vodiča podľa §34 a§ 35 uvedeného zákona.
S tým súvisí ukladanie pokút za správne delikty, prerokovávanie priestupkov a ukladanie pokút za priestupky, ktoré upravuje §37 a§ 38 predmetného zákona.
Na cestách vykonávajú inšpektoráty práce dohľad nad dodržiavaním pracovného času v doprave v súčinnosti s príslušníkmi Policajného zboru SR.
Gestorom za transpozíciu smerníc Európskej únie o pracovnom čase v doprave a výkon dohľadu je Ministerstvo dopravy, výstavby a regionálneho rozvoja SR.
Medzinárodná organizácia práce vytvára nadnárodné (celosvetové) štandardy pre inšpekciu práce formou dohovorov, odporúčaní a protokolov k dohovorom. Prijímané sú na generálnych konferenciách na základe súhlasu väčšiny členských štátov, reprezentovaných zástupcami vlády, zamestnávateľov i zamestnancov.
Pre Slovenskú republiku sú po ratifikácii záväzné dva dohovory Medzinárodnej organizácie práce o inšpekcii práce, a to dohovor č. 81 z roku 1947 a dohovor č. 129 z roku 1969.
Zoznam prijatých dohovorov a odporúčaní Medzinárodnej organizácie práce vrátane tých, ktoré sú záväzné pre Slovenskú republiku a informácie o Medzinárodnej organizácii práce.
Európska únia nemá vlastné právne záväzné akty pre inšpekciu práce, ale zásadne vyžaduje, aby členské štáty dôsledne uplatňovali kontrolu zamestnávateľov, a to primerane vybavenou inšpekciou práce.
Správa o stave ochrany práce a o činnosti orgánov štátnej správy v oblasti inšpekcie práce v roku 2013
Správa o stave ochrany práce a o činnosti orgánov štátnej správy v oblasti inšpekcie práce v roku 2012
Správa o stave ochrany práce a o činnosti orgánov štátnej správy v oblasti inšpekcie práce v roku 2011
Správa o stave ochrany práce a o činnosti orgánov štátnej správy v oblasti inšpekcie práce v roku 2010
Správa o stave ochrany práce a o činnosti orgánov štátnej správy v oblasti inšpekcie práce v roku 2009
Anglická verzia zákona č. 125/2006 Z. z. (.PDF)
Právne predpisy pre trhový dohľad
Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov
Nariadenia vlády SR k zákonu č. 264/1999 Z. z.
Informácie o sociálnej legislatíve v SR i v EÚ